<classify> Wakizungumza kwa nyakati tofauti kwenye programu ya Jukwaa la Sanaa ya Baraza hilo wiki hii, wasanii hao walieleza kwamba kwa sasa kuna ufinyu wa kumbi za maonesho, hali ambayo imekuwa ikiwafanya kukosa maeneo ya kufanya sanaa zao.Msanii wa sanaa za maigizo, Christian Kauzeni ambaye pia ni Mwenyekiti wa Chama cha Wasanii Waigizaji mkoani Dar es Salaam, alisema kutokana na ukumbi huo kutazamwa kama mkombozi wa wasanii, kuna kila sababu ya kuangalia mbinu mbalimbali ili kuhakikisha unakamilika mapema iwezekanavyo.Awali, akiwasilisha mada kwenye Jukwaa hilo la Sanaa iliyohusu Ubora wa Filamu na Changamoto zake, msanii na mzalishaji filamu maarufu nchini, William Mtitu alisema kwamba tasnia ya filamu chini imepata umaarufu na kukua ingawa bado changamoto za uharamia, elimu na masoko zimeendelea kuiathiri.Kwa sasa filamu zinazozalishwa zimekuwa na ubora tatizo liko kwenye elimu kwa wasanii, uharamia na masoko kwani kulikuwa na maduka zaidi ya 75 yanayouza kazi za wasanii wa filamu, lakini yamebaki sita tu kwani wengi wameamua kuuza kazi za nje, mbazo ni nafuu, alisema Mtitu.Aliongeza kwamba pamoja na Serikali kuirasimisha sekta ya filamu bado kuna changamoto ya kazi zinazotoka nje kutokuwekewa stempu za mamlaka ya mapato na uharamia unaotishia bei za filamu halali zenye stempu hizo.Jukwaa la Basata limekuwa likifanyika kwa mwezi mara mbili siku za Jumatatu na wiki hii kulikuwa pia na utambulisho wa asasi ya ubalozi wa Utamaduni wa Mwafrika iliyoasisiwa nchini Cameroon mwaka 2014.Tangu kuanza ujenzi wa ukumbi huo wa Basata ni zaidi ya miaka minane sasa, lakini haujamalizika hivyo ukikamilika itakuwa ni ahueni kubwa kwa wasanii nchini.  <topic>: MICHEZO 